
לכבוד
חה"כ דוד אמסלם
יו"ר ועדת הפנים והגנת הסביבה
כנסת ישראל


נכבדי,

הנדון: דין וחשבון שנתי לפי סעיף 14א' לחוק שירותי הדת היהודיים לשנת 2015

בהתאם להוראת סעיף 14א(יא) לחוק שירותי הדת היהודיים [נוסח משולב], התשל"א-1971 (להלן: "החוק")  אתכבד להניח בפני ועדת הפנים והגנת הסביבה של הכנסת דין וחשבון שנתי על הפעולות שנקט המשרד לשירותי דת (להלן: "המשרד") לפיקוח ולאכיפת הוראות סעיף 14א לחוק;    

1. רקע ונתונים כלליים: 
1.1. בהתאם לנתוני המוסד לביטוח לאומי, במדינת ישראל נפטרו ונקברו במהלך שנת 2015          37,049  תושבים יהודים.
1.1.1. במדינת ישראל כ-1250 בתי עלמין המופעלים ע"י כ-600 גופי קבורה על סוגיהם השונים (מועצות דתיות, רשויות מקומיות, וועדי ישובים, עמותות עצמאיות ועוד).
1.1.2.  כ- 25%-30% מהנפטרים נקברים בחלקת קבר שרכשו בחייהם. 
1.2. בהתאם למדיניות הממשלה, המשרד פועל לעידוד נושא הקבורה הרוויה[footnoteRef:2] בארץ. המשרד לשירותי דת עורך בכל שנה סקר בקרב 11 חברות קדישא גדולות בישראל שנבחרו באופן מדגמי, במגוון בתי עלמין המצויים בחזקתם (ראה נספח א'). החברות הנכללות בסקר: חב"ק קהילת ירושלים, גחש"א ת"א, גחש"א חדרה, גחש"א צפון אפריקה, חב"ק הספרדים, חב"ק קריית-מוצקין, חב"ק קריית-ים, חב"ק הספרדית חיפה, חב"ק אשכנזית חיפה, חב"ק קריית-ביאליק, חב"ק נתניה, חב"ק רמלה. [2:  ע"פ תיקון מס' 15 תשס"ט-2008 סעיף 14 (ה) לחוק שירותי הדת היהודיים [נוסח משולב], תשל"א-1971, "קבורה רוויה"- שטח המיועד לקבורה בצפיפות העולה על 750  קברים לדונם.

] 

1.2.1 הסקר בוחן מספר פרמטרים בהם: סך כל הנפטרים שהובאו למנוחת עולמים ע"י גוף הקבורה, אחוז הנקברים מתוכם בקבורה רוויה וסך כל חלקות המכפלה שנרכשו מחיים.  
1.2.2 מטרת המדגם הינה מעקב אחר אחוז הנקברים בקבורה רוויה על סוגיה השונים (קבורת מכפלה, קבורה ברמה, קבורת סנהדרין) ביחס לכלל הנפטרים שהובאו למנוחת עולמים ע"י אותו גוף הקבורה (ראה נספח א' לדו"ח המפרט את תוצאות המדגם).
1.2.3 מן הסקר ניכר כי בשנים האחרונות קיימת מגמת גידול בקבורה מסוג זה. להלן הפירוט:
· בשנת 2009- 4,332  נפטרים נקברו בקבורה רוויה.
· בשנת 2010- 6,013 נפטרים  נקברו קבורה רוויה.
· בשנת 2011- 6,994 נפטרים נקברו בקבורה רוויה.
· בשנת 2012- 8,066 נפטרים  נקברו קבורה רוויה.
· בשנת 2013- 7,853 נפטרים  נקברו קבורה רוויה.
· בשנת 2014- 8,128 נפטרים נקברו קבורה רוויה.
· בשנת 2015- 9,455 נפטרים נקברו קבורה רוויה.

1.2.4 בנוסף עולה מן הסקר, כי ניכרת מגמת עלייה בסך כל רכישות מחיים של חלקות מכפלה. נתון המצביע על שיפור במודעות האוכלוסייה היהודית ביחס לקבורה הרוויה לאור מדיניות הממשלה לחסכון במשאב הקרקע.  להלן הפירוט:
· בשנת 2009-  1,774  חלקות מכפלה שנרכשו מחיים.
· בשנת 2010- 2,088 חלקות מכפלה שנרכשו מחיים.
· בשנת 2011-  3,187 חלקות מכפלה שנרכשו מחיים.
· בשנת 2012-  3,608 חלקות מכפלה שנרכשו מחיים.
· בשנת 2013-  4,685 חלקות מכפלה שנרכשו מחיים.
· בשנת 2014- 3,949 חלקות מכפלה שנרכשו מחיים.
· בשנת 2015-  3,957 חלקות מכפלה שנרכשו מחיים.

2. [bookmark: RANGE!A1:T16]יעדי אגף הקבורה בשנת  2015:
אגף הקבורה רואה כיעד מרכזי את השיפור והנגשת השירותים שניתנים לציבור בישראל בתחום הקבורה ופועל להשגת יעד זה במספר מישורים:
2.1. קבורה רוויה: 
2.1.1. ליווי[footnoteRef:3] פרויקטים שונים העוסקים בבנייה רוויה בבתי העלמין השונים ובכלל זה בגוש דן-  בבי"ע הירקון, בו מוקמים שלושה מבנים המכילים 35,000 יחידות קבר.  [3:  פירוט לגבי אופי הליווי נא ראה סעיף 4.5 ו-4.6] 

2.1.2. קידום המשך תמיכות לגופים אחרים לאור מדיניות הממשלה. בהמשך להחלטות הממשלה שהתקבלו בעבר בנושא עידוד הקבורה הרוויה, הגיעו משרד האוצר והמשרד לשירותי דת לסיכום תקציבי לעניין עידוד הקבורה הרוויה. היקף התקציב אשר יעמוד למימון סכום זה יעמוד על עד 90 מיליון ₪, כאשר 20 מיליון ₪ ייועדו לצפיפות של 750 עד 1500 יחידות קבורה לדונם ו- 70 מיליון ₪ ייועדו לצפיפות של מעל 1,500 יחידות קבורה לדונם. כמו כן הוסכם כי ככל שיוגדל סך התקציב בתיאום בין הגופים חלוקת התקציב תתבצע בשיעורים של 30% ו-70% בהתאמה.   
2.1.3. ליווי ומעורבות מלאה בהמלצות הוועדה שהוקמה לתיקון תמ"א 19 (בנושא צפיפות נדרשת לקבורה ואיתור אתרים לבי"ע עתידיים).
2.2. קבורה אזרחית:
2.2.1. המשרד פועל לסנכרון בין כל הגורמים הרלוונטיים לצורך יישום חוק הקבורה האזרחית. נערכו פעולות מיפוי, מיסוד, והרחבת האפשרויות למימוש הזכות לקבורה חלופית/ אזרחית, על מנת ליצור פריסה ארצית אופטימאלית ולספק את האפשרות להיקבר בקבורה אזרחית לכל אזרח המעוניין בכך ללא תלות במקום מגוריו. 
2.2.2. כמו-כן נערך סקר מקיף בנושא הקבורה האזרחית בארץ, ובכללו ביצוע בחינה מפורטת של אתרים כשירים להכרזה כבתי עלמין אזוריים לקבורה אזרחית.
2.2.3. בוועדת שרים לענייני פנים שדנה בנושא, הוחלט על הקמת ועדת מנכ"לים בהשתתפות משרדי הממשלה הרלוונטיים לנושא לצורך מציאת פתרונות לבעיות בשטח וקידום הקבורה האזרחית. הוועדה קיימה מספר ישיבות וגיבשה המלצות לביצוע שטרם פורסמו עקב הסתייגות חלק מהמשרדים השותפים ממספר המלצות הוועדה הנוגעות להן אף שהובהר להם כי יש באפשרותם לחתום על טיוטת ההמלצות ולצרף חו"ד המסתייגת מההמלצות המופיעים בה או מחלקן. הוועדה התייחסה בעבודתה גם לממצאי הסקר האמור בו מופו 13 אתרים שראויים לשמש כבי"ע אזוריים בכפוף לפעולות שונות שיש לקדם יחד עם גורמי ממשל נוספים האחראיים על תחומים המתממשקים לקבורה. 
2.2.3.1. כפועל יוצא מכך החלו המשרד לשירותי דת ורשות מקרקעי ישראל בפעילות משותפת בהתקשרות עם חברת "עין דר נעים- תכנון מרחבי ואורבני בעמ", על מנת שתפעל, בשיתוף המדרש לשירותי דת, לטיפול מתקדם בחסמים שהועלו בממצאי הסקר הנ"ל בשלושה אתרי מפתח: גבעת ברנר, המסילה, הזורעים (טבריה). בנוסף וכחלק מהמלצות הצוות הוחלט על מתן מענה מידי בצורה של הוספת "ישובים משורתים" לגופי קבורה קיימים המחזיקים ברישיון קבורה אזרחית - המשרד בשיתוף המוסד לביטוח לאומי, פועל להוספת "ישובים משורתים" לבתי עלמין קיימים בתיאום על-מנת להרחיב את אפשרויות הקבורה האזרחית העומדות בפני האזרחים. 
2.2.4. כיום קיימים 19 בי"ע לקבורה אזרחית וכן 21 חלקות ל"מסופקים" בבתי העלמין השונים כמפורט ברשימות (הטבלה המפורטת מופיעה באתר האינטרנט של המשרד לשירותי דת וכוללת "ישובים משורתים").

2.3.  קבורת שדה:
2.3.1. המשרד לשירותי דת פועל להטמעת אפשרויות הקבורה הרוויה השונות בבתי העלמין ברחבי הארץ על ידי הקצאת כספי תמיכות ייעודיים לנושא וליווי של פרויקטים לקבורה רוויה בבתי העלמין תוך התאמתם לצרכי בית העלמין ולאוכלוסייה הצורכת את שירותיו.
2.3.2.  עם זאת הקבורה-הרוויה-הצפופה דורשת מצד אחד משאבים כלכליים גבוהים הנופלים אף על תקציב המדינה ומצד שני על אף ששיטות קבורה אלו אושרו ע"י הרבנות הראשית לישראל, חלק מהציבור רואים בשיטות קבורה אלו גזירה שקשה לעמוד בה. 
2.3.3. בהסכמים הקואליציוניים בין מפלגת הליכוד למפלגת יהדות התורה סוכם כי תוקם ועדה מיוחדת לבחינת סוגיית קבורת שדה ובכך למצוא פתרונות קבורה למגוון אוכלוסיות בישראל. הוועדה, בראשות מר שמואל סלאבין, מתכנסת בהשתתפות נציגי המשרדים הרלוונטיים לתחום הקבורה וחברים בה אף נציגי ציבור. נציגי המשרד בוועדה הינם המנכ"ל, מר עודד פלוס ומנהל אגף הקבורה, מר יצחק ישי. מרכז הוועדה הינו מר אהרון עמנואל – מרכז בכיר מועצות דתיות.

3. פעולות המשרד לשיפור חזות בתי עלמין לרווחת הציבור:
3.1. מתן דגש לשיפור חזות בתי העלמין ברחבי הארץ על פי הנחיות ומדיניות המשרד והתאמת התקציב לתמיכות בהתאם (ראה פירוט סך התמיכות בסעיפים 16.4 ו-16.5).  
3.2. מתן דגש על מציאת פתרונות לצורך הנגשת בי"ע למוגבלים ונכים. 
3.3. הוספת ערוץ תמיכה לצורך הקמת בי"ע חדשים או הרחבת בי"ע קיימים. 
3.4. פישוט הליך הגשת הבקשות לקבלת תמיכות וריענון/עדכון הקריטריונים בתחום הקבורה. 

4. הסדרת תחום הקבורה:
4.1.  קידום תיקוני חקיקה, קביעת הנחיות ונהלים חדשים לצורך הסדרת עניינים שונים בתחום הקבורה. בחודש 04/2015 הפיץ המשרד תזכיר חוק של הצעת חוק קבורה חדש, להערות הציבור, המאגם ומסדיר את כל תחום הקבורה בארץ. נכון להיום תחום הקבורה הנמנה על שירותי הדת בישראל, מוסדר באמצעות : 
1. חוק שירותי הדת היהודיים [נוסח משולב], התשל"א-1971.
2. בתקנות שירותי הדת היהודיים (חברות לענייני קבורה), התשכ"ז-1966.
3. בחוק הזכות לקבורה אזרחית חלופית, התשנ"ו-1996.
4. בתקנות הזכות לקבורה אזרחית חלופית (רישוי תאגידים לענייני קבורה וקביעת נוהלי קבורה), התשנ"ט-1998.
5. בחוק הביטוח הלאומי [נוסח משולב], התשנ"ה-1995.
6. בתקנות הביטוח הלאומי (דמי קבורה), התשל"ו-1976. 
4.1.1. במשך השנים התפתחה החקיקה בתחום זה, במידה רבה, על-פי צרכי השעה ולא במסגרת הליך חקיקה כולל ומקיף. החוק המוצע יובא במקום הוראות סעיפים 14א עד 14ב לחוק שירותי הדת היהודים, והוא מביא עמו בשורה של הסדרה הדוקה יותר של רישוי הקבורה, מנגנון מפורט של התשלומים אותם ניתן לגבות בגין רכישת חלקות קבר, לסוגיהן השונים, מנגנון אכיפה מנהלית מתקדם הכולל סט שלם של אמצעי אכיפה, בהטלת עיצומים כספיים ובהטלת אחריות אישית על מנהלים.
4.1.2. החוק המוצע כולל שישה חלקים: 
1. החלק הראשון עוסק במטרות החוק ובמונחיו;
2.  החלק השני עוסק בהסדרת רישוי כולל ומקיף לגופים הפועלים בתחום והפיקוח עליו; 
3. החלק השלישי עניינו בזכות להיקבר ובכללים ברורים ומפורטים לגביית תשלומים בגין חלקות קבר ולהגנה על זכויות משפחות הנפטר; 
4. החלק  הרביעי נותן מענה לקבורה אזרחית חלופית על דרך של מיזוג החקיקה הקיימת בתחום לתוך החוק המוצע והאחדת כלליהן של הקבורה היהודית מזה ושל הקבורה האזרחית מזה; 
5. החלק החמישי - הינו החידוש המרכזי בדבר חקיקה זה ועניינו בהענקת אמצעי אכיפה מנהלים מתקדמים למשרד הממונה; 
6.  החלק השישי הכולל הוראות כלליות: הזכות להיקבר בכבוד, הזכות להיקבר כפי אמונתו של אדם והזכות ליחס הוגן ולדמי קבורה הוגנים מידי גופי הקבורה הפועלים בתחום (חברות קדישא, רשויות מקומיות ומועצות דתיות). 
4.1.3. מערכות השלטון ובראשן המשרד לשירותי דת פועלות במשך שנים לביסוסה של זכויות אלו ולהגן עליהן. מחסור בכלי פיקוח ואכיפה נאותים בידי המשרד הממונה, פעולתם הלא מתואמת של מספר גורמי שלטון בתחום זה, לצד המשרד הממונה, בהם: המוסד לביטוח לאומי, משרד הבריאות ומנהל מקרקעי ישראל, הביאו לכרסום ולפגיעה בזכות חשובה זו.
4.1.4. על מנת למגר את התופעות המתוארות לעיל ולהגן כראוי על זכות הקבורה, שקד המשרד הממונה בשנתיים האחרונות על כתיבתה של הצעת חוק לעיגון הצרכים בתחום זה בחיקוק ייחודי כולל ומקיף, אשר ייתן מענה ראוי לצורכי התחום וליכולת האכיפה והפיקוח של המשרד לגביו. 
4.1.5.  הסדרת תעריפי קבורה- תעריפים עבור רכישת חלקות חריגות ובבי"ע סגורים שעד כה טרם הוסדרו בחוק הקיים, יוסדרו ויעוגנו.
4.1.6. במקביל מקדם המשרד בימים אלו נהלים חדשים ובהם: נוהל קבורת נפלים, עוברים ותינוקות (בשיתוף משרד הבריאות והמוסד לביטוח לאומי) וכן פורסם נוהל קבר עילי (בשיתוף המוסד לביטוח לאומי) ונוהל נפטרים מקיף ויסודי (כולל זיהוי נפטרים).
4.1.7. ניסוח מחדש לתנאי קבלת רישיון קבורה חידושו או קבלת אישור עקרוני לקבורה- מפרט מהם התנאים הנדרשים ומהם המסמכים שבאמצעותם יוכח כי תנאים אלו מתקיימים לצורך קבלת רישיון קבורה עבור: גוף קבורה חדש וגוף קבורה ותיק המבקשים רישיון לגבי בית עלמין חדש; חידוש רישיון (לגבי בית עלמין קיים, בקרקע שכבר ניתן לגביה רישיון); אישור עקרוני לצורך התמודדות במכרז לקבלת מקרקעין המיועדים לקבורה. על מנת להטמיע את התנאים כאמור, בשלבי העבודה השונים, נוסחו מסמכים עדכניים לבקשה לקבלת או חידוש רישיון וכן לעניין הבקשה לקבלת אישור עקרוני אותם ניתן למצוא באתר המשרד לשירותי דת, זאת עד לסיום פיתוח הטופס באופן מקוון במסגרת תכנית אב למחשוב (ראה סעיף 4.2).
4.2. תכנית אב למחשוב- מטרתה העיקרית של התכנית היא יצירת תהליכי עבודה אחידים במועצות הדתיות, במחלקות הדת ברשויות המקומיות ובגופי הקבורה המחזיקים ברישיון כחוק, וכן לשפר את שירותי הדת באמצעות קִדמת הטכנולוגיה. במסגרת התכנית תשודרגנה התשתיות במועצות הדתיות בהתאם לצורך. תכנית זו כוללת את איגום שירותי הדת בתוכנה אחת: קבורה, רישום נישואין, מקוואות, כשרות ועירוב לצד ניהול כוח אדם, לוגיסטיקה ותקציב. בדרך זו תינתן למנהלי גופי הקבורה ולשאר בעלי התפקידים אפשרות לראייה רוחבית ומערכתית מלאה. גישתם למערכת תיעשה בעזרת שם משתמש וסיסמא אשר ינפיק להם המשרד לשירותי דת. מערכת זו או בשמה "שירת הים" תאפשר הנפקת דו"חות ע"פ פרמטרים נבחרים ותאפשר מיפוי צרכי האוכלוסייה ועיבודן לכדי תכנית עבודה שנתית. לביצוע הפרויקט נבחרה חברת מל"ם. עלות הפרויקט, לכלל רכיביו לרבות נושא הקבורה, נאמדת בכ- 45 מיליון ₪. 
4.2.1. בימים אלו, המשרד נמצא בשלב סיום האפיון המקצועי בתחום הקבורה הכולל:
1. מתן אפשרות להגשת בקשה לרישיון קבורה, חידוש או קבלת אישור עקרוני לרישיון קבורה המאפשר התמודדות על הקצאת קרקע מרשות מקרקעי ישראל בפטור ממכרז.
2. מיפוי בתי עלמין –מתוכנן לקדם מיפוי ומאגר ממוחשב בתי עלמין ברמה הארצית (נערכו עד כה ישיבות ראשוניות בנושא זה). 
4.3. נגישות נכים- כחלק ממאמצי המשרד להטמעת נושא נגישות נכים בבתי עלמין ברחבי הארץ, בהתאם לתקנות שוויון זכויות לאנשים עם מגבלות (התאמות נגישות למקום ציבורי שאינו בניין) תשע"ד-2013, קיים המשרד מספר ימי עיון מקומיים וכן כנס נגישות נכים מורחב לגופי קבורה בשיתוף נציבות שוויון מוגבלויות במשרד המשפטים.


4.4. קבורה בחירום
4.4.1.  האחריות על הטיפול בחללים בעת חירום לרבות קבורה בחירום, נמצאת כיום במשרד הפנים (פס"ח).
4.4.2. המשרד התבקש לקבל לידיו את הסמכות והאחריות על קבורת חללים אזרחיים בחירום והביע את עמדתו החיובית לקבלת אחריות זו בכפוף לקבלת תקציבים ותקני כוח אדם הנדרשים לכך.
4.4.3.  במקביל, המשרד התחיל בהיערכות לקבלת אחריות זו ופועל לגיבוש מדיניות בתחום, בניית תפיסת הפעלה לטיפול בקבורת חללים בתרחישים (התסריט האפשרי שלגביו יש לתת את המענה בהיערכות מוקדמת) השונים, היערכות ומוכנות המשרד ברמת המטה, המחוזות, התר"חים ותיאום כל הממשקים במשרדי הממשלה בכל תרחיש בחירום, מיפוי הצרכים הנדרשים (האמצעים/ המשאבים/ מבנה ארגוני) לצורך הקמת תשתית מתאימה במשרד ברמת המטה ובמחוזות לצורך הטיפול בחללים אזרחיים בחירום.
4.4.4.  כמו-כן הושג סיכום תקציבי לשלב ההיערכות בין המשרד האוצר ובין המשרד לשירותי דת לפיו יוקצה סכום של 1.2 מיליון ₪ האמור להתפרס על שתי שנות תקציב, וכן הקצאה של תקן זמני, בדירוג גבוה יחסית, לארבע שנים וכן הקצאה של תקן סטודנט.
4.4.5. נכון להיום, האחריות ממשרד הפנים (פס"ח) טרם עברה. קיימת טיוטת הצעת מחליטים בעניין שטרם אושרה. 
4.5. ליווי עבודות פיתוח בי"ע: בשיתוף עם חברות מהנדסים חיצוניות (נבחרו בהליך מכרזי) נעשית עבודת שטח שעיקרה מעקב והדרכה, אישור וניהול תכניות עבודה (כולל בדיקת חשבונות והוראות  תשלום), ייעוץ, כולל ניתוב פרויקטים לקבורה רבודה לגופי קבורה בבתי עלמין.
4.6. ליווי מקצועי למועצות דתיות וגופי קבורה: הדרכות מקצועיות באופן טלפוני (כולל זמינות מעבר לשעות העבודה המדווחות) וכן הדרכות פרונטאליות בשטח.
4.7. חיזוק תחום הביקורת והרגולציה על גופי קבורה: ביצוע ביקורת בגופי קבורה ובתי עלמין ברחבי הארץ בתחום המנהלי, המקצועי ומעקב אחר תיקון הליקויים (בין היתר בנושא הדרת נשים בטקס לוויה, ונושא נגישות נכים).
4.8. האחדת תהליכי עבודה בגופי הקבורה: בשנת 2015 הונפקו כ-761 רישיונות קבורה לגופי קבורה שעמדו בתנאי החוק. (חלקם רישיונות זמניים עקב אי עמידה מוחלטת בתנאי הרישיון).

5. ליווי מועצת בתי עלמין:
מועצות בתי העלמין היהודיים בירושלים בברקת ובתל רגב הינם תאגידים ציבוריים שהוקמו מכוחן של תקנות שירותי הדת היהודיים. עיקר תפקידיהן של התאגידים הינם: לתכנן, להקים, להחזיק, לנהל ולפתח בתי עלמין ולהסדיר בהם את ענייני הקבורה מבחינה טכנית, להקצות חלקות לחברות שיפעלו בבתי העלמין, לקבוע את דרכי השימוש ולפקח על החברות האמורות.
פיקוח ואכיפת נהלי עבודה המשרד לשירותי דת מול מועצות בתי  העלמין.
המשרד משתתף בתקציב המועצות באמצעות תקנות השתתפות ייעודיות בשוטף ובפיתוח.
5.1. קידום פיתוח בית עלמין "ברקת": 
5.1.1. המשרד רואה חשיבות רבה בקידום הקמתו של בית העלמין בברקת שעתיד להכיל כ-332,000 מקומות קבורה ולשמש כעתודת בית העלמין לקבורה עבור תושבי גוש דן ואזור המרכז למשך 50 שנים הבאות, וזאת נוכח המצוקה בהיעדר שטחים לקבורה באזורים אלו. 
5.1.2. למתחם יש תב"ע מאושר וטרם התקבל היתר בנייה לעבודות עפר ותשתית. הוועדה המקומית חבל מודיעין, התנתה את מתן ההיתר בתנאים מסוימים שטרם סוכם לגביהם.  מועצת בתי העלמין ברקת בחרה זה מכבר, בחברת תשתיות, ע"פ הליך מכרזי לעבודות פיתוח ותשתיות - הוצאת צו תחילת עבודה היא בכפוף לקבלת היתר הבנייה.
5.1.3.  המשרד יחד עם הגורמים הרלבנטיים שוקד בימים אלו על סיכום מדיניות שלביות פיתוח ותמהיל המתחמים, האסטרטגיה בשיווק הפרויקט, מסמך עקרונות עבודת המועצה בפיתוח בי"ע ברקת (עבודת המועצה בניהול פיתוח ואחזקת בי"ע ברקת). 
5.1.4. נכון לכתיבת שורות אלה הוועדה המקומית חבל מודיעין, דחתה את בקשת מועצת בית העלמין להיתר בניה. בתגובה לכך מועצת בית העלמין פועלת בשני מישורים: האחד באמצעות ועדת ערר נגדו הגישה הרשות המקומית חבל מודיעין עתירה לבית המשפט המחוזי בטוענה כי הוגש לאחר המועד הנקוב בחוק; והשני באמצעות בקשה מהוועדה המקומית להוריד נושאים מסוימים מסדר היום בשלב זה ולאשר את המתווה הכללי מתוך הבנה כי נושאים דחויים אלו יידונו מאוחר יותר. בעניין זה, בימים אלו במב"ע נערכים להורדה של סעיפים נוספים מסדר היום בשלב זה והעברתם לשלב מאוחר יותר. כמו-כן פועלת המועצת להגדרת פרויקט 'ברקת' כפרויקט לאומי כחלק מניסוח קריטריונים להגדרת פרויקט לאומי עליהם שוקדת בימים אלו המועצה הלאומית לכלכלה במשרד רוה"מ. 
6. שיתופי פעולה:
6.1. פורום מנהלי חברות קדישא- 
שיתוף פעולה מקצועי עם פורום מנהלי חברות קדישא הגדולות המאגדת בתוכה את: חב"ק קהילת ירושלים, חב"ק ראשית כללית  חב"ק ראשל"צ, חב"ק תל-מונד, חב"ק נס ציונה, חב"ק רעננה, חב"ק כפר-סבא, חב"ק נתניה, חב"ק רחובות, חב"ק הרצליה, חב"ק תל-אביב יפו, חב"ק באר שבע, חב"ק פרדס חנה, חב"ק חדרה, חב"ק חיפה, הכוללת:
6.1.1. ישיבות עבודה שוטפות בנושאים שעל סדר היום.
6.1.2. מורשת בנימין: תכנית ההכשרה לעובדי קבורה "מורשת בנימין" הינה מיזם משותף של פורום חברות הקדישא הגדולות בישראל והמשרד לשירותי דת. 
6.1.2.1. מטרות התכנית הינן: מיסוד המקצוע והרחבת הידע הנדרש, הקניית כלים לשיפור השירות ולהתמודדות עם סוגיות ייחודיות בתחום ויצירת סטנדרטיזציה ואחידות בתהליכי העבודה.
6.1.2.2. חטיבות התוכן בקורס: ידע הלכתי, מיומנויות שירות, מיומנויות תקשורת, מיומנויות מחשב, עזרה ראשונה, נהלים וחירום וסיורים בשטח.
6.1.2.3. לעובדים שיעמדו בדרישות (נוכחות ומבחנים) שיוגדרו ויסיימו את הקורס בהצלחה תינתן האפשרות לצבור נקודות זכות אקדמיות לטובת המשך לימודים (באופן עצמאי).
6.1.2.4. [bookmark: _GoBack]עד כה התקיימו 4 מחזורים לעובדי שטח (מחזור אחד מתוכם היה מיועד למנהלי צוות עובדים), המחזור החמישי יפתח ב – 06.06.17. בנוסף התקיים מחזור ייחודי למנכלי"ם של חברות קדישא.
6.1.2.5.  קורס הפיילוט: המחזור הראשון של התכנית אשר מיועד לעובדי השטח נפתח באירוע חגיגי שהתקיים באוניברסיטת אריאל בח' אדר ב' תשע"ד (10.03.14).
6.1.2.6. התכנית התבצעה באמצעות היחידה ללימודי חוץ של אוניברסיטת אריאל והתקיימה בבניין האוניברסיטה ברמת אביב, תל-אביב.
6.1.2.7. משך התכנית: 22 מפגשים, אחת לשבוע, על פני חצי שנה. כל יום לימודים נמשך כחמש וחצי שעות ומורכב מ-6 שעות לימוד אקדמיות. בקורס לקחו חלק כ-77 עובדים, מהם 51 עובדי פורום חברות הקדישא הגדולות בישראל, 3 עובדי מועצות אזוריות ו-23 עובדי מועצות דתיות.
6.1.2.8. מחזורים ב' ו- ג'ב',ג' ו- ד': המחזור  השני נפתח בינואר 2015, כחלק מהפקת  הלקחים הוא מנה 35 תלמידים מתוכם סיימו 33. משתתפי הקורס יצרו קשרי חברות ועבודה מועילים והפכו לקשרי למידה הדדית ,שיתוף פעולה וסיוע בין העובדים.המחזור השלישי נפתח בפברואר 2016 והוא מנה 35 תלמידים, המחזור הרביעי למנהלי בתי עלמין (המנהלים צוות עובדים) נפתח בינואר 2017 והוא עתיד להסתיים ב – 07.06.17 המחזור מנה 25 תלמידים. משתתפי התכניות יצרו קשרי חברות ועבודה מועילים והפכו לקשרי למידה הדדית ,שיתוף פעולה וסיוע בין העובדים.
6.1.2.9. ב- 06.06.17 יפתח בתל אביב המחזור החמישי של תכנית מורשת בנימין והוא מיועד לעובדי השטח מהמועצות הדתיות ומגופי הקבורה השונים.
6.1.2.10. טקסי הסיום של מחזורים ב' ו- ג' התקיים התקיימו ב – 01.11.15 באולם הכינוסים של המשרד לשירותי דת בנוכחות שר הדתות, הרב הראשי לישראל, ומנכ"ל המשרד. בימים אלו מתקיים מסתיים המחזור השלישיהרביעי. עד כה התקיימו 13 מפגשים.המיועד למנהלי בתי עלמין(המנהלים צוות עובדים).

6.1.2.11. קורס מנהלי גופי קבורה(קורס מנכלי"ם): בנוסף להכשרות לעובדי השטח ולמנהלי הצוותים וכחלק מתהליך הפקת הלקחים מקורס "מורשת בנימין" הסיק המשרד שכדי לייצר שינוי אמיתי אנחנו צריכיםיש צורך להכשיר את השדרה הניהולית שמייצרת מדיניות.

6.1.2.12. תכנית המנהלים נבנתה במתכונת מותאמת למנהלים והיא כוללת כללה תכנים מתכנית מורשת בנימין ותוספת של תכנים לקידום והעצמת המנהלים בתחומים שונים כגון – מבוא לכלכלה מימון וחשבונאות, ניתוח דו"חות כספיים, קבלת החלטות, דיני עבודה, רכש ולוגיסטיקה ועוד.

6.1.2.13. בתכנית משתתפים השתתפו 26 מנהלים מפורום חברות הקדישא ומהמועצות הדתיות (יו"ר מועצות דתיות ומזכירים- הקובעים מדיניות בבית העלמין). טקס הסיום נערך במלון לאונרדו פלאז'ה בירושלים בהשתתפות השר לשירותי דת, הרב הראשי לישראל דוד לאו, ומנכ"ל המשרד.
6.1.2.14. מימון: כאמור, המיזם הוא מיזם משותף של המשרד לשירותי דת ופורום חברות הקדישא. ועדת המכרזים וועדת הפטור המשרדית אישרו (בהחלטותיהן מיום 26.11.12 ומיום 26.12.12) את התקשרות המשרד במיזם משותף עם פורום חברות הקדישא בהיקף כולל של כ-680,000 ₪ באופן שהמשרד לשירותי דת נשא בעלות של 340,000 ₪ ופורום חברות הקדישא נשא בעלות של 340,000 ₪ (כל צד נשא בעלות של 50%).
6.1.2.15.  לאחר פרסום מכרז בנושא ע"י הפורום – נבחרה "אוניברסיטת אריאל" להוציא לפועל את הקורס והיא ערכה ויצרה את תכניו של הקורס האקדמי בשיתוף המשרד ובשיתוף פורום חברות הקדישא.
6.1.2.16.  במסגרת ההתקשרות המקורית בשנים 2014-2015 הוצאו לפועל שני מחזורים של קורסי הדרכה לעובדי שטח בתחום הקבורה. בקורס הראשון השתתפו 73 עובדים. עלות הקורס עמדה על 363,414 ₪ והמשרד נשא במחצית מעלות זו בסך של 181,707 ₪. בקורס השני השתתפו 35 עובדים ועלות הקורס עמדה על 243,690 ₪ והמשרד נשא במחצית מעלות זו בסך של 121,845 ₪.
6.1.2.17. לאחר סיום ההתקשרות הראשונה, ערך המשרד מו"מ עם פורום חברות הקדישא והגיע להסכמה לקראת המשך ההתקשרות כי הפורום יישא ב-60% מעלות ההדרכות ואילו המשרד יישא ב-40% מהעלות בלבד. עלות 3 מחזורים נוספים לעובדי שטח, קורס למנהלים וימי ריענון  עומדת על סך של  1,044,620 ₪. אי לכך, הפורום יישא בסך של 626,772 ₪ והמשרד יישא בסך של 417,848 ₪.    
6.1.3. מוקד 120- המשרד לשירותי דת ופורום חברות הקדישא הגדולות בישראל מסיימים בימים אלה את פיתוח מוקד טלפוני ארצי לשירות משפחות שאירע להן אסון ונפטר אחד מבני המשפחה.
הרגעים הקשים ביותר עבור משפחה הינן השעות הקשות של טיפול בהבאת בן משפחה לקבורה. ברגעים אלה כל משפחה נואשת וזקוקה להדרכה וסיוע.
המוקד הטלפוני הינו  מוקד חירום אשר ייתן מענה 24 שעות ביממה 7 ימים בשבוע  וירכז עבור משפחות הנפטרים את כל המידע אודות הטיפול בפינוי הנפטר והבאתו  לקבורה בשיחת טלפון אחת.
חשוב לציין כי מוקד זה מעבר למתן מענה למשפחות הנפטרים ימגר את תופעת "מעכרים" ואמבולנסים פרטיים למיניהם אשר מנצלים את חוסר הידע של המשפחות ומצוקתן וגובים מהמשפחה האבלה סכומי כסף מופקעים  עבור שירותים הניתנים חינם אין כסף בסבסוד המדינה למשפחות ע"י גופי הקבורה המורשים הנמצאים  בכל עיר ויישוב וייעודן שליחות של חסד ואמת.
6.1.3.1. עלות הקמה ותפעול בשלוש השנים הראשונות עפ"י הדרישות שהוצגו לפורום (הקמת מוקד ייעודי) כ-400 אלף₪. לעת עתה ממתינים לאישור תקציב מהאוצר.
6.1.3.2. נכון להיום, קיבל המשרד לשירותי דת אישור ממשרד התקשורת על המספר המקוצר. פורום חברות הקדישא כבר הכין תכנית עבודה מפורטת. 
6.1.4. בחינת נושא קבורה רבודה ועלויות הפיתוח בגינה (דו"ח סלבין), שיפור תדמית מערך הקבורה ועוד. 
6.2. המוסד לביטוח לאומי- קודם שת"פ בין היתר בנושאים: 
6.2.1. כינון מאגר מידע משותף המאפשר שליטה רגולטורית טובה יותר ושיפור אכיפת התקנות.
6.2.2.  הליך סגירת בתי עלמין.
6.2.3.  נוהל חלקות חריגות.
6.2.4.  פרסום מידע לציבור וטיפול בתלונות ציבור.
6.2.5. מדיניות תשלום דמי קבורה לגופי הקבורה המחזיקים ברישיון כחוק.
6.2.6.  נוהל קיזוז ממכירות בחיים.
6.2.7.  מדיניות הנפקת רישיונות קבורה.
6.2.8.  קידום קבורה אזרחית.

6.3. משרד הפנים- קודם שת"פ בין היתר בנושאים:
6.3.1. ת.מ.א. 19 בנושא צפיפות קבורה ובתכנון בי"ע שיוקמו בעתיד - השתתפות פעילה כמשקיפים בוועדת עורכים.
6.3.2.  שיתוף פעולה בנושא הקמת והרחבת בתי עלמין כולל לקבורה אזרחית.
6.4. רשות העתיקות- קודם שת"פ בין היתר בנושאים:
6.4.1.  תיאום וטיפול הנדרש בעצמות אדם תוך כדי חפירות ארכיאולוגיות.
6.5. משרד הבריאות- קודם שת"פ בין היתר בנושאים:
6.5.1.   סיוע למשרד הבריאות במבצע "מנוחה בכבוד" – הבאה לקבורה איברים, רקמות וחלקי גופות מהמכון לרפואה משפטית.
6.5.2. בהפצת חוברות מידע לנפטר בבתי חולים.
6.5.3.  הסדרת פעילות האמבולנסים פרטיים.
6.5.4.  שותפות בצוות לקביעת נהלים והוראות משותפות לפקודת בריאות העם.
6.5.5. ניסוח נוהל קבורת עוברים ונפלים.

6.6. רשות מקרקעי ישראל- קודם שת"פ בין היתר בנושאים:
6.6.1. מעורבות המשרד בהליך הקצאות קרקעות לקבורה.
6.6.2.  קידום הקבורה האזרחית חברות בצוות משותף שהוקם בנושא.
6.6.3. טיפול בנושא קבורה מסחרית בישובים חקלאים.

7. פיקוח ובקרה בנושא גביית תשלומים עבור חלקות קבר בהתאם לתעריפים שנקבעו בחוק    
7.1. מהניסיון שנצבר במשרד עולה כי חלק נכבד מאוד מתלונות האזרחים כנגד גופי הקבורה נוגע לנושא רכישת חלקות קבר. אי לכך בשנת 2015 הושם דגש מיוחד בבדיקת בקשות גופי הקבורה לחידוש רישיון קבורה (בדיקה הנערכת ע"י רו"ח חיצוני) על כך שגופי הקבורה אכן מקפידים שלא לחרוג מהתעריפים המקסימאליים עבור רכישת חלקות קבר מחיים שנקבעו בסעיף 14א לחוק (לרבות בדיקה כי ניתנו לרוכשים ההנחות שנקבעו בחוק), וכן שכספים שנגבו לאחר מיתה ממשפחות הנפטרים אכן נגבו כדין ובהתאם להנחיות המשרד. במקרים בהם נמצאה גביית תשלומים שלא כדין, עוכב חידוש רישיון הקבורה עד להחזר מלא של הכסף לאזרחים. 
7.2. בעקבות תלונה שהתקבלה במשרד בחודש יולי 2014 כנגד חברה קדישא "חסדי דוד" ליוצאי בוכרה בירושלים, ערך המשרד בדיקה מיוחדת אשר התמקדה אך ורק בנושא גביית תשלומים שלא כדין בגין רכישות בחיים. ממצאי הבדיקה הוכיחו כי משנת 2006 ועד 2013 גבתה החברה קדישא שבנידון למעלה מ-7.4 מיליון ₪ שלא כדין מרוכשים בחיים, אשר נדרשו לשלם כ-30 אש"ח ומעלה לחלקה במקום כ-14 אש"ח. הגבייה העודפת מעל התעריף הנקוב בתוספת א' לחוק נרשמה בספרים בתור "תרומות", אשר שימשו לתשלום מלגות לאברכים. בכך עקפה המשרד את הוראות החוק בנוגע לתעריף רכישה בחיים, וכן את הוראות חוזר מנכ"ל בדבר הפקדת הכספים בקרן פיתוח. 
בעקבות הבדיקה נדרשה החברה קדישא בחודש דצמבר 2014 לפרסם הודעה בעיתונות המזמינה את הרוכשים לגשת למשרדיה ולקבל את כספם בחזרה. החל מתאריך פרסום המודעה פנו עשרות רוכשים בדרישה לקבל החזרים בגין הרכישות. נכון למועד זה הנושא מצוי בפיקוח הדוק של המשרד, אשר בודק באופן שוטף תלונות של אזרחים ומפקח כי החברה קדישא אכן תשיב להם את כספם.
7.3. בהקשר זה יצוין כי המשרד,  בשיתוף אחראית פניות הציבור במשרד, טיפל בעשרות רבות של  תלונות אזרחים. במקרים בהם עלה חשש כי גופי הקבורה פעלו בניגוד לדין או בניגוד להנחיות המשרד – קיים המשרד בירורים ושימועים למנהלי גופי הקבורה. במקרים בהם נמצא כי התלונה מוצדקת - חייב המשרד את גופי הקבורה להשיב את הסכומים שגבו ביתר מהאזרחים. (ראה בהרחבה בדו"ח התלונות המפורט לקמן). 

8. פיקוח בנושא התנהלות כספית נכונה והקפדה על ניהול קרן נפרדת לפיתוח בתי עלמין 
8.1. אגף הסדרה, פיקוח ובקרה העמיקו את הביקורת בנושא ההתנהלות הכספית של גופי הקבורה, ובעיקר בכל הנוגע לניהולה של קרן נפרדת לפיתוח בתי עלמין (להלן: "קרן הפיתוח"). המשרד מוודא מחד, כי כל ההכנסות ממכירות חלקות קבר וכן כל כספי התמיכה המיועדים לפיתוח בתי עלמין וכספי אגרות ביסוס מצבות מקבלני המצבות מופקדים בקרן הפיתוח. מאידך, נבדק שהשימוש בכספי קרן הפיתוח הינו אך ורק למטרות שעניינן פיתוח בתי עלמין ותחזוקת בתי עלמין סגורים לאורך ימים ושנים. הבדיקות מתבצעות ע"י משרדי רואי חשבון חיצוניים.
8.2. כמו כן, פרסם האגף הנחיות מפורטות הכוללות דגשים באשר לניהול קרן הפיתוח, מקורות המימון של קרן הפיתוח והוגדרו במפורט סוגי ההוצאות שניתן להוציא ממנה.
8.3. במקרים בהם נמצא כי גופי הקבורה פעלו בניגוד להנחיות, ולא הפקידו כספים לקרן, או לחילופין – עשו שימוש בכספי הקרן שלא למטרות פיתוח בתי העלמין, הורה המשרד לגופי הקבורה להשיב את הכספים לקרן הפיתוח, ווידא כי אכן הופקדו הכספים לקרן הפיתוח כנדרש. כך לדוגמא, בשנת 2014 נדרשה מועצה דתית רמלה להחזיר סך 318,000 ₪ לקרן הפיתוח. חברה קדישא גחש"א פתח תקוה פתחה בעקבות דרישת המשרד קרן פיתוח והעמידה אותה על כ-12 מיליון ₪.
8.4. אגף הסדרה, פיקוח ובקרה במשרד הפועל בימים אלה על יצירת דוח כספי אחיד לחברות לענייני קבורה בינוניות וקטנות בכדי להקל על אותם גופים. במטרה להביא ליצירת "שפה משותפת" בין גופי הקבורה הבינוניים והקטנים. בהתאם לפורמט הדוח יבדוק האגף  את הנתונים הכספיים הנדרשים לצורך מתן/חידוש רישיון הקבורה. בנוסף, יספק פורמט הדוח האחיד מידע עדכני בנוגע למלאי הקברים של גוף הקבורה ולשוויו הכספי.
8.5. פרסום דוח כספי בפורמט אחיד לגופי הקבורה המאוגדים כעמותות, רשם העמותות, והמוסד לביטוח לאומי ויקל על התנהלות גופי הקבורה הן בקבלת רישיון הקבורה, אישור לניהול תקין, ותשלומים ליום הקבורה מביטוח לאומי.


9. פיקוח כללי ורגולציה שוטפת על גופי קבורה לרבות ביצוע ביקורות עומק  
9.1. ביקורות עומק - אגף הסדרה, פיקוח ובקרה  במשרד פעל במסגרת השנה החולפת לקדם את ביצוען של ביקורות יסודיות ומעמיקות בעשרים ואחת גופי קבורה שנבחרו (חברות לענייני קבורה ומועצות דתיות). הביקורות בוצעו ע"י משרדי רואי חשבון חיצוניים, ואלו העבירו לאגף דיווחים שוטפים בנוגע להתקדמות הביקורת וממצאי הביניים. ככל שממצאי הביקורת העלו כי קיים חשש להתנהלות לא תקינה של גוף הקבורה, פעל האגף מול גוף הקבורה לתיקון הממצאים ויישום המלצות הביקורת.  
9.2. מינוי רו"ח חשב מלווה - במקרים בהם נמצאה התנהלות שאינה תקינה באופן מהותי העולה לכדי אי סדרים כספיים ומנהליים ו/או התנהלות כלכלית שאינה יעילה באופן המעלה חשש שיוביל את גוף הקבורה למצב של חדלות פירעון, עושה המשרד לעתים שימוש במינויו של רואה חשבון חשב מלווה, וזאת  כתנאי לחידוש רישיון הקבורה. באמצעות מינויו של החשב המלווה – ניתן לעקוב באופן הדוק על פעילות גוף הקבורה בכלל והתנהלותו הכספית בפרט, ובאופן זה לוודא כי תוקנו הליקויים בהתנהלות גוף הקבורה, וכי הוסדרה פעילותו והוא החל לפעול בהתאם להנחיות המשרד ועפ"י הוראות הדין. 
9.2.1. בהתאם לכך, בשיתוף עם רשם העמותות, בשנת 2014 מונו חשבים מלווים לשתי חברות לענייני קבורה אשר התנהלותן עמדה בניגוד להוראות הדין. בנוסף, הוארך מינויו של חשב מלווה בחברה קדישא אחרת. 
9.2.2. מעבר לכך, ביקש המשרד למנות חשב מלווה לחברה לענייני קבורה אשר בביקורת העומק יזומה על ידי המשרד עלה כי היא פועלת כ"עמותת קש", וכי בפועל מנהלת חברה פרטית את בית העלמין כאשר העמותה רוקנה ממשאבים ומסמכויות. בביקורת העומק נמצא כי בשנים המבוקרות הועברו למעלה מ-10 מיליון ₪ לחברה הפרטית. בעקבות דרישת המשרד למנות חשב מלווה כתנאי לחידוש רישיון הקבורה, עתרה העמותה לבג"ץ ולבסוף מונה לה חשב מלווה מטעם רשם העמותות בתיאום עם המשרד.

10. אמצעי האכיפה והפיקוח הנמצאים בידי המשרד 
10.1. רישיון קבורה- האמצעי העיקרי הנמצא כיום בידי המשרד לצורך פיקוח ואכיפה על גופי הקבורה הוא רישיון הקבורה. 
10.1.1. תקנה 2 לתקנות שירותי הדת היהודיים (חברות לענייני קבורה), תשכ"ז-1966 קובעת כי כל חברה לענייני קבורה, חייבת ברישיון, שתוקפו קצוב לשנתיים מיום נתינתו, מאת השר לשירותי דת. השר לשירותי דת רשאי ליתן רישיון ו/או לחדשו לתקופה נוספת, ומאידך לשלול את הרישיון או להתלות את תוקפו בתנאים מסוימים.
10.1.2. כאמור, ע"פ תקנות שירותי הדת תוקפו של רישיון הקבורה הינו שנתיים מיום נתינתו. תוקף זה יוצר עומס רגולטורי על גופי הקבורה וכן על כח האדם באגף הקבורה שבמשרד לשירותי דת. כחלק מהתהליך לשיפור שירותי הדת והסרת עודף רגולטורי, בכוונת המשרד לייצר מנגנון לחידוש רישיונות קבורה במתווה של שנתיים ולאחר מכן שלוש שנים ולבסוף חמש שנים (2-3-5) לגוף קבורה אשר יעמוד בסטנדרטים הרגולטוריים.
10.1.3. בהתאם לתקנה 3 לתקנות אלו, בקשה לרישיון תוגש בכתב לשר, והוא או בא כוחו רשאים לדרוש כל מסמך או ידיעה הדרושה לו לעניין זה.
10.1.4. בהתאם לסעיף 8(א) לתקנות שירותי הדת היהודיים (חברות לענייני קבורה), תשכ"ז-1966 – גוף קבורה העוסק בקבורה ללא רישיון בתוקף – דינו מאסר שלושה חודשים.
10.1.5. משמעות נוספת של שלילת תוקף רישיון הקבורה היא שגוף הקבורה לא יהיה זכאי לדמי הקבורה מאת המוסד לביטוח לאומי. זאת בהתאם לנוהל שגובש בין משרדנו ובין המוסד לביטוח לאומי בהנחיית המשנה ליועץ המשפטי הגב' שרית דנה. לעניין זה ראוי לציין כי סעיף  266 לחוק הביטוח הלאומי (נוסח משולב) התשנ"ח- 1995 קובע: "הובא לקבורה בישראל אדם שנפטר בישראל או תושב ישראל שנפטר בחוץ לארץ, ישלם המוסד לחברה קדישא, לרשות מקומית, למוסד ציבורי אחר או לכל אדם המורשה כדין לעסוק בקבורת נפטרים, שטיפלו בקבורת המת, דמי קבורה בסכומים ולפי תנאים ומבחנים שקבע השר בהתייעצות עם השר לענייני דתות ".
10.1.6. בשנת 2015 הונפקו כ -761 רישיונות קבורה לגופי קבורה שעמדו בתנאי הרישיון ובכלל זה קיומו של הסכם עם המוסד לביטוח לאומי, מסמכים המעידים על זיקה לקרקע בית העלמין, העברת מסמכי התאגדות, אישור ניהול תקין (לעמותות), הגשת דו"חות כספיים וכיו"ב.
10.1.7. בשנת 2014 חודדו ההנחיות בנוגע לאופן ביצוע בדיקת בקשות לחידוש/ קבלת רישיונות הקבורה על מנת להגביר ולמקד את אפקטיביות הבדיקה.

11. מתן המלצה לפטור ממס לרכבים להובלת נפטרים – בהתאם להסכמות שגובשו עם רשות המסים – נותן המשרד המלצה לרשות המסים ליתן פטור ממס בעת רכישת רכבים להובלת נפטרים ע"י גופי הקבורה (בהתקיים תנאים מסוימים). המשרד טיפל בעשרות בקשות של גופי קבורה למתן המלצה לפטור ממס לרכבים, כאמור, ונתן את המלצתו לפטור ממס במקרים שנמצאו מתאימים לכך בהתאם לקריטריונים שפורסמו בעניין זה.  
12. פעילות בשיתוף פעולה עם רשם העמותות – המשרד הידק את שיתוף הפעולה עם רשם העמותות. בכלל זה מתקיימת חלופת מידע באופן שוטף עם נציגי רשם העמותות וכן מתקיימות אחת לתקופה ישיבות עם נציגי הרשם לצורך גיבוש דרכי פעולה וקבלת החלטות באשר לעמותות לגביהן עולה חשש סביר להתנהלות לקויה. בחלק מן המקרים ישנו שיתוף פעולה גם בהליך הבראה של עמותה, עיבוי מוסדות העמותה, הקמה מחדש של מוסדות העמותה וכיוצ"ב. כך לדוגמא,  נעשה שיתוף פעולה לגבי חב"ק ראשל"צ והוחל לגביה הליך במסגרתו ניתן צו פירוק זמני ומונה מפרק זמני לעמותה. כמו כן, פעל המשרד בשיתוף פעולה עם רשם העמותות לגיבוש תכנית לתיקון ליקויים באמצעות חשב מלווה שמונה מטעם הרשם לחב"ק אחידה לעדה הספרדית בירושלים. בתכנית כאמור שולבו דרישות שהועלו על ידי אגף הסדרה, פיקוח ובקרה, וכן סוכם כי החשב המלווה יונחה על ידי האגף ויהיה כפוף לו מקצועית באשר לדגשים והנחיות המשרד בנוגע לניהול בית עלמין. גם בהתנהלות מול חב"ק שע"י ארגון קהילות יוצאי צפון אפריקה בירושלים הידק המשרד את שיתוף הפעולה עם רשם העמותות בכל הנוגע לקבלת החלטות במשותף והחלפת מידע הדדי על המגעים מול גוף הקבורה, ובסופו של דבר מונה חשב מלווה משותף אשר כפוף מקצועית להנחיות המשרד בכל הנוגע לניהול בית העלמין, לרבות בחלק הכספי והחשבונאי.
במישור אחר החל שיתוף פעולה פורה בכל הנוגע לטיפול בחברות לענייני קבורה אשר פועלות בלי רישיון קבורה. במקרים אלה, לאחר מספר התראות, פועל הרשם שלא לתת אישור ניהול תקין לעמותה מבלי שתפנה למשרד בבקשה לקבל רישיון קבורה.
13. פעילות לאכיפת האיסור לקבורה מסחרית ביישובים חקלאיים – בהתאם להחלטת הממשלה מס' 2514 (קבר/12) מיום 26.8. קבורה ביישובים חקלאיים תתבצע באם הנפטר הוא תושב המקום או בן משפחתו בלבד. הקבורה כאמור תתבצע ללא תשלום, למעט מכירה מחיים.
בהתאם להחלטה, סמכויות האכיפה ניתנו בידי רשות מקרקעי ישראל. יחד עם זאת משרדנו משתף פעולה עם הרשות לעניין זה, בין היתר באמצעות העברת מידע המתקבל לידנו וסיוע ליחידה למיקור חוץ במשרד המשפטים בכל הנוגע לתביעות, מקום שהוחלט על הגשתן נגד גופים שנמצא כי הפרו את החלטת הממשלה וכי התקיימה בבית העלמין בשטחם קבורה מסחרית. כך לדוגמא, נוצר שיתוף פעולה הדוק עם רשות מקרקעי ישראל בנוגע לטיפול בבית העלמין "מנוחת עדן" בחצור אשר התבצעה קבורה מסחרית בשטחו.  
14. הגשת תלונות למשטרת ישראל לאכיפת תופעת "מתווכי הקברים" -  בשנת 2014 הגיש המשרד תלונה מפורטת ומגובה באסמכתאות כנגד תופעת מתווכי הקברים ו"מעכרים" בהר המנוחות, אשר גרמו לאזרחים לשלם עשרות אלפי ₪ עבור קבורת שדה בחלקות גזולות או פיראטיות שאינן מאושרות על ידי עיריית ירושלים ומועצת בתי העלמין היהודיים בירושלים. התלונה הוגשה עקב מצבור של תלונות אזרחים אשר פנו למשרד בבקשה לקבל סיוע. בעקבות התלונה פתחה המשטרה בחקירה מקיפה אשר נמשכת עד היום, ובכך גרמה באופן ניכר להפחתת פעילותם של מתווכי קברים למיניהם בהר המנוחות.  
15. הסדרת שיתוף פעולה עם המוסד לביטוח לאומי:  קידום נושאים משותפים בין היתר בנושאים הבאים: בתי עלמין סגורים, נוהל סגירת בי"ע, הסכמי המל"ל והעברת דמי קבורה מהמל"ל במצב של שלילת רישיון, התממשקות בנתונים באמצעות טופס א', נהלי הקצאת חלקות חריגות, תיקון תקנות 2 ו-4 של המל"ל, נוהל קבר עילי, קבורה מסחרית והשבת כספים ביישובים חקלאיים, פערי הזמנים ברישיונות קבורה, חוק ההסדרים, העברת מפות של בי"ע, שת"פ התנהלות מול גופי קבורה הפועלים ללא רישיון, הגדרת קבורה רוויה וקבורה משפחתית, רישיונות זמניים, קבורה אזרחית ועוד לאור ריבוי הנושאים המשותפים בין המשרד ובין המוסד לביטוח הלאומי הוקם צוות היגוי שפועל להסדרתם בשיתוף פעולה, בתקווה לשיפור השירות לאזרח ולמיצוי יכולת הרגולציה של הממשלה. טיפול בפניות לסגירת בתי עלמין בתאום עם ביטוח לאומי.


16. פיתוח ותחזוקה של בתי עלמין ברחבי הארץ לרבות קידום הקבורה הרוויה:
16.1. המשרד פעל לפיתוח בתי עלמין ולשיפור חזותם וכן להרחבת בתי עלמין קיימים והקמת בתי עלמין חדשים בשיתוף משרד הפנים ורשות מקרקעי ישראל, לשם הגדלת היצע הקרקעות לקבורה. המשרד פעל למיסוד והרחבת התמיכות בפיתוח בתי עלמין ולתחזוקתם לאורך ימים ושנים.  
16.2. בחינת נושא מתן אפשרות קבורת שדה בפריפריה באזורים שאין מצוקת קרקע. (מנהל מקרקעי ישראל ומשרד הפנים). 
16.3. אגף הקבורה פעל לאישור וניהול תוכניות עבודה (כולל בדיקת חשבונות והוראות תשלום), מעקב, ייעוץ והדרכה בכל הנוגע לקידומן של תוכניות לקידום הרחבת/הקמת בתי עלמין. במסגרת זו נעשו מאמצים לניתוב פרויקטים לבניית מבנים לקבורה רוויה. כמו כן הגישו הגורמים המקצועיים באגף הקבורה חוות דעת לשר ולוועדות התכנון בנושא הרחבת בתי עלמין קיימים והקמת בתי עלמין חדשים.   
16.4. בשנת 2015 התקבלו לפיתוח ושיפור חזות בי"ע 84 בקשות ומתוכם 58 תקינות; להרחבת בי"ע ולבתי עלמין חדשים הוגשו 30 בקשות ומתוכם 4 תקינות;
16.5. בשנת 2015 הוציא המשרד לשירותי דת התחייבויות:
16.5.1. לפיתוח בתי עלמין  ברחבי הארץ, בסך של כ- 6,494,324  ₪.    
16.5.2. לבתי עלמין חדשים והרחבתם ברחבי הארץ, בסך של כ- 1,181,759  ₪.

17. הסברה ופרסום של זכויות הציבור ומכלול המידע בתחום הקבורה 
המשרד רואה חשיבות רבה בהפצת המידע ובהסברה  כחלק חשוב ובלתי נפרד מפעילותו. לכן דואג המשרד להעביר לציבור את כל המידע אודות הזכויות המגיעות לו בתחום הקבורה. המשרד פועל במספר דרכים להנגשת המידע :   
17.1. למשרד אתר אינטרנט הכולל בתוכו מידע נרחב ועדכני בנוסח החוקים, התקנות, נהלי קבורה, הנחיות המשרד בחוזרי מנכ"ל, זכויות המגיעות למשפחת הנפטר, פרטי גופי  הקבורה, תעריפים לרכישת חלקות קבר בחיים, מידע הלכתי ועוד.  
17.2. הופצו חוברות מידע למשפחות נפטרים - המשרד הוציא מהדורה מעודכנת אשר הופצה לראשונה בין היתר בבתי חולים בשיתוף עם משרד הבריאות. החוברת מוגשת למשפ' הנפטר מיד לאחר הודעת הרופא על הפטירה. החוברת כוללת מידע רב, ובין היתר:  סדר הפעולות לביצוע לצורך קבורה, זכויות המשפחות, פרטי חברות הקדישא, מידע הלכתי, מנהגי אבלות ועוד. 
17.3. קיים מוקד טלפוני הפועל 24 שעות ביממה. מס' הטלפון של המוקד: 02-5311111 המוקד מפורסם בפרסומי המשרד ובאמצעות קמפיין. מספר השיחות בנושא קבורה הוא כמחצית מסך השיחות (סדר גודל של 500 שיחות מתוך 1000 שיחות בחודש). כאמור בסעיף 6.1.2, מוקד טלפוני זה יוחלף במוקד הטלפוני החדש "קו 120" המפותח בימים אלו בשיתוף עם פורום מנהלי חב"ק.שימוש ברשתות חברתיות- בשנה האחרונה החל המשרד להפעיל דפי פייסבוק וטוויטר המשמשים לשיח עם הציבור בצורת שאלות ותשובות. ברשתות החברתיות ניתן להעביר מסר מחדש ולהשיב לשאלות הגולשים מצד שני. 
18. טיפול בפניות הציבור
18.1. מתוקף תפקידו כגורם השלטוני שמסדיר את פעילותם של גופי הקבורה השונים, משמש המשרד כתובת לתלונות ופניות הציבור בנוגע להתנהלות גופים אלו. תלונות אלו מגיעות מהציבור בדרכים שונות וכל פנייה או תלונה זוכה למענה או טיפול המתבקש מנסיבות העניין. 
18.1.1. המשרד מטפל בתלונות של אזרחים בנושא ומקיים בירורים ושימועים למנהלי גופי הקבורה בהתאם לצורך. 
18.1.2. מתן מענה באמצעות תמיכה פרונטאלית ומענה טלפוני מקצועי - לציבור הרחב, למועצות דתיות ולגופי הקבורה.
18.1.3. עובדי אגף הקבורה, האחראית על פניות הציבור, הלשכה המשפטית, ומחלקת פיקוח ובקרה - נותנים מענה שוטף לפניות רבות של הציבור הרחב וכן לגופי הקבורה בכל הנושאים בתחום הקבורה. המענה ניתן בכתב (בדואר ובפקס), בדואר אלקטרוני, באמצעות הטלפון ובאמצעות פגישות במשרד ומחוצה לו. 
18.2.  במהלך שנת 2015 התקבלו כ1,600 פניות. רוב הפניות הן למעשה בקשות למתן אינפורמציה ושאלות כלליות, אשר על פי רוב נענות באופן מידי,  אולם חלק מהפניות הינן תלונות על גופי הקבורה, כאמור. על פי רוב נמצאות התלונות בסופו של יום כבלתי מוצדקות. ברם, בחלק מהמקרים, התלונה נמצאת מוצדקת, ובמקרה זה פונה המשרד אל גוף הקבורה ומבקש ממנו לתקן את הדרוש תיקון (או לחילופין – במקרים מסוימים - ליתן פיצוי הולם למתלונן וכיו"ב). 
ראה נספח ב': דוגמאות מאפיינות של תלונות ופניות ציבור שהגיעו למשרד במהלך שנת 2015.




בכבוד רב,

הרב דוד אזולאי
השר לשירותי דת





העתק:
עו"ד עודד פלוס, מנכ"ל המשרד לשירותי דת
עו"ד ישראל פת, היועץ המשפטי לשירותי דת 
מר יצחק ישי מנהל אגף א' קבורה. 




נספחים
נספח א: טבלת ממצאי סקר המבוסס על נתוני 11 גופי קבורה במדגם בתי עלמין תחת חזקתם.

נספח ב': דוגמאות מאפיינות של תלונות ופניות ציבור שהגיעו למשרד במהלך שנת 2015.
	 
	גוף הקבורה
	תמצית הפנייה
	תמצית הטיפול והתשובה
	מוצדק
	לא מוצדק

	1
	חברה קדישא רחובות
	אישה רכשה חלקת קבר סמוך לבעלה המנוח ומבקשת להתחרט ולהחזיר את החלקה לחברה קדישא
	מבדיקת המקרה עולה כי האישה לא מעוניינת בחלקת הקבר . משרדנו דיבר עם החברה קדישא והנחה אותם על פי החוק לאפשר לאישה להחזיר את החלקה ולשיב לה את כספה
	
	 

	2
	חברה קדישא פתח תקווה
	הפונה מבקשת להתלונן כל כך שלכאורה חברה קדישא הלחיצה את המשפחה במעמד הלוויה לרכוש חלקת קבר נוספת עבור האם
	מבדיקה שנערכה מול הח"ק עולה כי המשפחה נפגשה עם החברה קדישא למעלה משעה וחצי והוצעו להם כל אפשרויות הקבורה לנפטר כולל האפשרות לרכישת החלקה ליד או צמוד לבת הזוג כמתבקש. לא נגבה מהמשפחה כל תשלום , החברה קדישא מסרה למשפחה כי המקום שמור לבת הזוג 90 יום כקבוע בחוק
	 
	

	3
	חברה קדישא ראשון לציון
	הפונה מבקשת להתלונן על כך שח"ק לא אפשרה לבת הזוג של הנפטר לרכוש מקום לצידו 
	מבדיקה עולה כי בעת הזמנת הלוויה , נציג המשפחה היה אח הנפטר שחתם בשם האלמנה עם ייפוי כח כי היא מוותרת על זכותה לרכישת חלקת קבר. מסתבר כי יש סכסוך משפחתי. העניין נדון כרגע בבית משפט                                            
	 
	

	4
	חברה קדישא אשכנזים חיפה
	פנה אזרח שאבי יהודי נפטר בחו"ל וגופתו נשרפה מבקש לקבור את האפר 
	נערכה בדיקה מקיפה עם ח"ק וכן עם הרב רוג'ה והוחלט לאפשר את הקבורה
	
	 

	5
	בית העלמין בכפר סירקין
	אזרחית פנתה בתלונה כפר סירקין לא מאפשרים לה לרכוש חלקת קבר בכפר לצד בעלה המנוח מאחר והיא עזבה את הכפר 
	מבדיקה שנערכה עולה כי כפר סירקין אכן מחוייבים לאפשר לבת הזוג לרכוש את חלקת הקבר לצד בעלה המנוח. המשרד הוציא הנחייה ואכן החלקה נרכשה
	
	 

	6
	חברה קדישא תל אביב יפו
	פונה מבקשת לרכוש חלקת קבר בבית העלמין בחולון
	הוסבר לפונה כי בית העלמין חולון הינו בית עלמין סגור והוצגה בפניה האפשרות לקבר על ואכן הפונה קיבלה את ההצעה
	 
	

	7
	חברה קדישא טבריה
	פונה מבקש להתלונן על קושי בתשלום עבור חלקת קבר
	משרדנו פנה לחברה קדישא בבקשה לקבל את עזרתם. החברה קדישא העניקה הנחה נוספת ופריסת תשלומים גבוהה
	 
	

	8
	בית העלמין בדימונה
	פונה מבקש להתלונן על הזנחה קשה בבית העלמין.
	תגובת החברה קדישא הינה כי בית העלמין מתוחזק ונקי, נקבע פגישה בבית העלמין עם הפונה ומנהל בית העלמין
	 
	

	9
	בית העלמין באר שבע
	הפונה מבקש להתלונן על לילוך לצד חלקת אביו
	מבדיקה שנערכה עולה כי קבלן מצבן ערך עבודות בשטח. הקבלן הונחה מיידית לפינוי האשפה
	
	 

	10
	חברה קדישא חיפה
	הפונה מבקש להתלונן על כך ששילם סכום גבוה עבור חלקת קבר בחיים
	הפנייה נבדקה מול החברה קדישא ומול התעריפים ונמצא כי התעריף היה בהתאם לחוק.
	 
	 

	11
	חברה קדישא תל אביב יפו
	פונה מבקשת להעביר חלקת קבורה שנרכשה בחיים לבן משפחה
	הוסבר לפונה כי על פי החוק אין אפשרות להעביר חלקות קבורה והאפשרות שיש לה היא להחזיר את החלקה לח"ק ולקבל את כספה בחזרה
	 
	

	12
	חברה קדישא יבניאל
	משפחה מבקשת להתלונן על כיתוב במצבה בבית העלמין
	מבדיקה שנערכה עולה כי  למשפחה יש מחלוקת על כיתוב מצבה של נפטר , המחלוקת הינה בין משפחת הנפטר למתלוננים. משרדנו אינו מתערב
	 
	

	13
	חברה קדישא ירושלים
	המשפחה מבקשת להתלונן על מחיר גבוה עבור רכישת חלקת קבר
	מבדיקה שנערכה עולה כי מדובר בחלקה סגורה
	 
	

	14
	חברה קדישא תל אביב יפו
	הפונה מבקש להתנגד לאפשרות לרכישת קבר על לאחיו על קבר אביו ז"ל
	הוסבר למשפחה כי הנוהל מחייב הסכמה של כל בני המשפחה לקבורת העל. לבסוף ניתנה הסכמה
	 
	

	15
	חברה קדישא חדרה
	בן זוג חתם על ויתור לרכישת חלקה צמודה ולאחר מכן התחרט. החברה קדישא אינה מאפשרת
	לאחר התערבות משרדנו ובעקבות כך שהחלקה הצמודה עדיין פנוייה הרכישה התאפשרה
	 
	

	16
	חברה קדישא פרסים ירושלים
	הפונה מבקשת להתלונן כי גבו ממנה כסף עבור שימוש בבית לוויות
	מבדיקה שנערכה עולה כי המשפחה ביקש להשתמש בבית הלוויות השייך לחברה קדישא אחרת ומשום כך נגבה התשלום
	
	 

	17
	חברה קדישא ראשון לציון
	הפונה מבקשת להתלונן כי בח"ק החתימה אותה שלא כדין על ויתור קבר על.
	קבורת על מתבצעת רק לאחר פטירה כך שלא היה כל מקום להחתים את הפונה על ויתור. החתימה בוטלה
	
	
 

	18
	חברה קדישא קריית אתא
	הפונים מבקשים להתלונן על מחיר גבוה שנגבה עבור רכישת חלקת קבר בחיים 
	מבדיקה שנערכה עולה כי אכן הסכום שנגבה היה גבוה מעל התעריף . החברה קדישא הונחתה להשיב את הסכום במיידית וכן החומר הועבר למחלקת ביקורת במשרדנו 
	
	 

	19
	חברה קדישא בבלים ירושלים
	הפונה מבקשת להתקין מעקה במדרגות החלקה 
	נעשתה פנייה לחברה קדישא וכן המעקה הותקן 
	
	 

	20
	חברה קדישא אשדוד
	הפונה מבקש להתלונן על מחיר גבוה לרכישת חלקת קבר
	מבדיקה שנערכה עולה כי מדובר בחלקה חריגה

כ "סה

חלקות 

מכפלה 

שנרכשו 

מחיים

כ "סה

נפטרים

כ "סה

נקברים 

בקבורה 

רוויה

אחוז 

נקברים 

בקבורה 

רוויה

כ "סה

חלקות 

מכפלה 

שנרכשו 

מחיים

ירושלים

ירושלים 

קהלת ירושלים

1,335 945 70.79% 328 1,248 803 64.34% 293 1,425 859 60.28% 451 1,592 1,096 68.84% 460 1,819 1,295 71.19% 519 1,518 1,007 66.34% 363 1,610 1,080 67.08% 278

תל אביב

תל אביב 

א"גחש

7,853 1,762 22.44% 482 7,710 3,505 45.46% 984 7,861 4,280 54.45% 1,327 8,103 5,190 64.05% 1,978 7,763 4,447 57.28% 1,975 7,680 5,041 65.64% 1,875 7,842 5,916 75.44% 2,118

חדרה א"חדרה גחש

492 9 1.83% 9 562 22 3.91% 15 516 22 4.26% 23 580 51 8.79% 3 569 69 12.13% 89 532 95 17.86% 36 588 77 13.10% 66

תל רגב

חיפה עולי 

צפון אפריקה 

והספרדים

68 11 16.18% 5 85 13 15.29% 1 75 13 17.33% 6 74 19 25.68% 5 76 18 23.68% 14 82 36 43.90% 31 73 45 61.64% 82

תל רגב קרית מוצקין

179 169 94.41% 58 181 170 93.92% 93 160 140 87.50% 66 237 172 72.57% 10 180 154 85.56% 89 203 163 80.30% 98 214 201 93.93% 12

תל רגב קרית ים

191 134 70.16% 32 188 174 92.55% 62 210 207 98.57% 76 223 189 84.75% 91 225 160 71.11% 78 253 176 69.57% 99 241 210 87.14% 100

תל רגב

חיפה 

הספרדית

222 73 32.88% 15 236 72 30.51% 10 265 114 43.02% 133 276 131 47.46% 125 250 146 58.40% 181 233 136 58.37% 87 262 145 55.34% 78

תל רגב קרית ביאליק

286 202 70.63% 60 299 179 59.87% 92 325 171 52.62% 138 310 140 45.16% 87 368 186 50.54% 128 317 85 26.81% 6 314 116 36.94% 79

תל רגב

חיפה 

אשכנזים

748 639 85.43% 446 696 548 78.74% 201 639 498 77.93% 217 662 436 65.86% 191 715 605 84.62% 231 1,796 899 50.06% 766 1,981 1,186 59.87% 700

נתניה נתניה

0 0 0 0 1,256 92 7.32% 91 1,370 227 16.57% 227 1,285 252 19.61% 247 1,461 303 20.74% 272 1,340 270 20.15% 229

רמלה רמלה 355 8 2.25% 10 365 15 4.11% 7 388 55 14.18% 311 378

68 17.99% 230 366 87 23.77% 580 418 187 44.74% 316 447 209 46.76% 215

13,275 4,332 5.514049 1,774 13,156 6,013

45.71%

2,088 14,747 6,994

47.43%

3,187 15,219 8066 53.00% 3,608 14,564 7853 53.92% 4,685 14,493 8,128 56.08% 3,949 14,912 9,455 63.41% 3,957

הטבלה נערכה על ידי אביעד נמדר מרכז בכיר ענף קבורה

